संजीव सूदन गोरक्षा दल के महासचिव मनोनीत
नारायणगढ़| गोरक्षादल नारायणगढ़ की बैठक रविवार को जिला प्रधान शिविश वशिष्ठ की अध्यक्षता में हुई। बैठक में संजीव सूदन को गौरक्षा दल का जिला महासचिव नियुक्त किया गया। नवनियुक्त महासचिव संजीव सूदन ने इस दौरान उपस्थित गोरक्षकों को आश्वस्त किया कि जो जिम्मेदारी उन्हें गोमाताओं के संवर्धन संरक्षण के लिए सौंपी गई है, उसे वह अपनी जान पर खेलकर भी निभाएंगे।
प्रधान शिविश वशिष्ठ का कहना था कि दल ने पिछले कुछ समय में गोवंश की सहायता करने के लिए हरसंभव प्रयास किया है। मौके पर मनमोहन, अंकित सैनी, अाकाश वालिया, हरदीप सिंह, राजेश, अरुण, नवीन राठौर, अंकित बाली, अमित, कंवर सिंह, सचिन आदि सदस्य मौजूद थे।
hin_Deva hin_Deva hin_Deva